আসছে ‘অ্যাভাটার: ফায়ার অ্যান্ড অ্যাশ

ওয়েব ডেস্ক: ১৬ বছর পর ফের দর্শকদের দরবারে আসছে ‘অ্যাভাটার’ (Avatar: Fire and Ash) সিরিজের তৃতীয় ছবি। বছর শেষে চলতি মাসেই বড় পর্দায় মুক্তি পাচ্ছে । পরিবেশ ও প্রকৃতিকে কেন্দ্র করে ভিজ্যুয়াল চমক এবারও থাকছে। কবে মুক্তি পাচ্ছে এই ছবি? জেমস ক্যামেরনের সায়েন্স ফিকশন সিনেমা ‘অ্যাভাটার: ফায়ার অ্যান্ড অ্যাশ’ এই সপ্তাহান্তে ভারতীয় প্রেক্ষাগৃহে মুক্তি পেতে আর মাত্র কয়েকদিন বাকি। মুক্তির আগেই বক্স অফিসের দুর্দান্ত ব্যাটিং করেছে। অগ্রিম বুকিং মুক্তির প্রায় ১০ দিন আগে থেকেই শুরু হয়ে গিয়েছিল। ইতিমধ্যেই ৩০-৩৫ কোটি টাকার অগ্রিম বুকিংয়ে রেকর্ড গড়েছে।

আগামী ১৯ ডিসেম্বরে ভারত সহ বিভিন্ন দেশে মুক্তি পাবে। জেমস ক্যামেরনের পরিচালিত ‘অ্যাভাটার: ফায়ার অ্যান্ড অ্যাশ’ (Avatar Fire And Ash) সিনেমাটি ইংরেজি, হিন্দি, তামিল, তেলুগু, কন্নড়, মালয়ালম সহ বিভিন্ন ভাষায় মুক্তি পাবে। প্রথম ‘অ্যাভাটার’ মুক্তির ১৬ বছর পর এই সিরিজের নতুন সিনেমা দর্শকদের মুগ্ধতা ফের প্রেক্ষাগৃহে আসছে। ২০০৯ সালে সিরিজের প্রথম সিনেমা ‘অ্যাভাটার’ বিশ্বব্যাপী ২.৯ বিলিয়ন ডলার আয় করেছিল। ২০২২ সালে মুক্তি পায় সিরিজের দ্বিতীয় ছবি ‘দ্য ওয়ে অব ওয়াটার’। দ্য হলিউড রিপোর্টার-এর তথ্যমতে, এটি করোনা পরবর্তী সময়েও প্রায় ২.৩ বিলিয়ন ডলার আয় করে। চলতি সপ্তাহে নতুন ছবির প্রিমিয়ার শো হয়েছে হলিউড ও প্যারিসে। ছবি নিয়ে ৭১ বছর বয়সী কানাডিয়ান পরিচালক জানিয়েছেন, ছবিতে মূলত শরণার্থী বা বাস্তুচ্যুত অভিবাসীদের পারিবারিক অবস্থাকে দেখানোর চেষ্টা করেছি। মানুষ এটি দেখে সহজেই বাস্তবতার সংযোগ স্থাপন করতে পারবে।

অন্য খবর দেখুন